<classify> IKIWA leo imetimia miaka minne tangu Rais John Magufuli aingie madarakani, mawaziri alioanza nao kwenye kuunda Serikali ya Awamu ya Tano, ambao amesalia nao hadi leo ni 10 kati ya 19 na manaibu sita kati ya 16.Kati yao wapo baadhi ya manaibu mawaziri alioanza nao katika baraza hilo, ambao aliwapandisha na kuwa mawaziri kamili. Katika Baraza la Mawaziri lenye majina yao na manaibu wao lililochapishwa Januari 2016 hadi sasa, ambao imeonesha bado wapo ni mawaziri 10 pekee.Miongoni mwao mawaziri sita hawajabadilishwa wizara zao ambao ni Dk Hussein Mwinyi Wizara ya Ulinzi na Jeshi Kujenga Taifa na Ummy Mwalimu Wizara ya Afya , Maendeleo ya Jamii , Jinsia , Wazee na Watoto.Mawaziri wengine ni Jenista Mhagama Waziri wa Nchi Ofisi ya Waziri Mkuu, Sera, Bunge , Kazi , Vijana , Ajira na Wenye Ulemavu, Dk Philip Mpango Wizara ya Fedha na Mipango, Profesa Joyce Ndalichako Wizara ya Elimu, Sayansi na Teknolojia na William Lukuvi Wizara ya Ardhi, Nyumba na Maendeleo ya Makazi.Wengine licha ya kubadilishwa wizara zao za awali ambao bado ni mawaziri ni Profesa Makame Mbarawa Wizara ya Ujenzi , Uchukuzi na Mawasiliano kwenda Wizara ya Maji na Umwagiliaji na Dk Harrison Mwakyembe Wizara ya Katiba na Sheria kwenda Wizara ya Habari , Utamaduni, Sanaa na Michezo.Mawaziri wengine ni Dk Augustine Mahiga Wizara ya Mambo ya Nje na Ushirikiano wa Afrika Mashariki kwenda Wizara ya Katiba na Sheria , Angela Kairuki Waziri wa Nchi Ofisi ya Rais , Menejimenti ya Utumishi wa Umma na Utawala Bora ambaye sasa ni Waziri wa Nchi Ofisi ya Waziri Mkuu anayeshughulikia Uwekezaji na kabla ya hapo alikuwa Waziri wa Madini.Walioteuliwa katika baraza la mawaziri la kwanza na baadaye kuondolewa kwa sababu mbalimbali kabla ya kufikia miaka minne ya uongozi wa Serikali ya awamu ya Tano na wizara walizokuwa wakiziongoza katika mabano ni Charles Kitwanga Wizara ya Mambo ya Ndani ya Nchi na Profesa Sospeter Muhongo wakati huo Wizara ya Nishati na Madini.Mawaziri wengine walikuwa ni Charles Mwijage Viwanda na Biashara , Nape Nnauye Wizara ya Habari, Utamaduni , Sanaa na Michezo na Gerson Lwenge Wizara ya Maji na Umwagiliaji.Wengine ni January Makamba Waziri wa Nchi Ofisi ya Makamu wa Rais , Muungano na Mazingira, Mwigulu Nchemba Wizara ya Kilimo, Mifugo na Uvuvi kwa wakati huo na Profesa Jumamne Maghembe Wizara ya Maliasili na Utalii.  <topic>: kitaifa 